Δημοκλής ο Φυγελεύς

Ο Δημοκλής ο Φυγελεύς (ή Πυγελεύς) ήταν ένας από τους αρχαιότερους Έλληνες λογογράφους. Έζησε, σύμφωνα με τον Διονύσιο τον Αλικαρνασσέα, πριν από τον Πελοποννησιακό πόλεμο, κατά πάσα πιθανότητα τον 5ο π.Χ. αιώνα. Διονύσιος Αλικαρνασσέυς, Περί Θουκυδίδου, κεφ. 5 ( ) 

Δεν γνωρίζουμε σχεδόν τίποτα για τη ζωή του. Από το έργο του διεσώθη ένα μόνο απόσπασμα που το αναφέρει ο Στράβων επικαλούμενος τον Δημήτριο τον Σκήψιο. Σύμφωνα με αυτό, κατά τη διάρκεια της βασιλείας του Ταντάλου έγιναν μεγάλοι σεισμοί στη Μικρά Ασία, αισθητοί σε όλη τη Λυδία, την Ιωνία και την Τρωάδα. Χωριά και κωμοπόλεις καταποντίστηκαν τότε, το όρος Σίπυλο υπέστη μεγάλες καταστροφές, έλη μετατράπηκαν σε λίμνες και η Τροία κατακλύστηκε από τα νερά της θάλασσας.
• Müller, Fragmenta Historicorum Graecorum (Αποσπάσματα Ελλήνων Ιστορικών), σελ. 20, Democles.
• Στράβων, Γεωγραφικά, Βιβλίον 1, κεφ 3, 17, ().

 Παραπομπές 

κατηγορία:Αρχαίοι Έλληνες ιστορικοί